रात्रिचर यो स्तनधारी सालकको रंग माटोसँग मिल्दोजुल्दो हुन्छ र माटोमै लुकेर बस्ने हुँदा यसलाई सहजै देख्न मुस्किल हुन्छ। नेपालमा चुरे छेउछाउका पहाड र महाभारत पर्वत शृंखलाका खोँच यसका लागि उपयुक्त वासस्थल हुन्। घाम लाग्ने र जुका नलाग्ने ठाउँमा भेटिने सालक, रातो माटो, सालका वन भएका २ हजार ५ सय मिटर उचाइमा भेटिन्छन्। धादिङ, काभ्रे, गोरखा, रामेछाप, सिन्धुली, संखुवासभा, मकवानपुर, ताप्लेजुङ जिल्ला सालक पाइने मुख्य स्थान हुन्।
